A diétákról alkotott általános vélekedés,
beleértve a hivatalos egészségügyi ajánlást is,
láthatóan folyton változik.
Mégis rendszeresen találkozunk olyan hirdetésekkel,
melyek azt állítják, tudják, mit kellene ennünk.
Hogyan döntsük el, mi az, ami valóban egészséges,
és mi az, amiről csak a hirdetők akarják elhitetni, hogy jó nekünk?
A hirdetések arra alapoznak, hogy gyorsan szeretnénk fogyni,
és erősebbek,
vékonyabbak,
energikusabbak szeretnénk lenni.
Összességében minden drámai eredményeket ígérő étrend,
más néven divatdiéta, valóban olyan, mint amilyennek látszik:
túl szép ahhoz, hogy igaz legyen.
De honnan jönnek egyáltalán a divatdiéták?
Míg az ókori görögök és rómaiak
az egészséges életmód nagy követői voltak évszázadokkal ezelőtt,
ez a jelenség valójában a viktoriánus korban kezdődött,
az ecetdiétához
és a Banting-diétához hasonló őrületekkel.
Azóta a diéták mindenfélét javasoltak nekünk:
alaposan rágjuk meg az ételt,
egyáltalán ne rágjuk meg,
nyeljünk le egy grépfrútot minden étkezésnél,
együnk megállás nélkül káposztalevest,
sőt még azt is, hogy fogyasszunk arzént,
vagy galandférgeket.
Mivel a diétaőrületek kiállták az idő próbáját,
lehetséges, hogy működnek?
Rövid távon gyakran igen a válasz.
Az alacsony szénhidrát tartalmú diéták,
például a közkedvelt Atkins vagy South Beach diéta,
kezdetben vízhajtó hatásúak.
A szervezet nátriumot veszít, amíg egyensúlyba nem kerül,
és ez a folyadékvesztés átmeneti súlycsökkenéssel járhat.
Más fehérjealapú diétáknál is eleinte csökkenhet a testsúly,
mivel ha szigorúbban választjuk meg ételeinket,
csökken a teljes kalóriabevitel.
De aztán a test lassítja az anyagcserét, hogy hozzászokjon a változáshoz,
ami idővel csökkenti a diéta hatékonyságát,
és gyorsan visszájára fordul, ha abbahagyjuk a diétát.
Tehát, míg ezek a diéták kezdetben kecsegtetőek,
nem garantálnak hosszú távú előnyöket az egészségünkre és a súlyunkra nézve.
Néhány egyszerű elv azonban segíthet megkülönböztetni
az egészség hosszú távú fenntartásában előnyös diétákat
azoktól, melyek csupán átmeneti súlyváltozást ígérnek.
Itt az első tipp:
Ha a diéta a kalóriák rendkívüli csökkentésére koncentrál,
vagy elhagyja az ételek egy teljes csoportját,
például a zsírt, a cukrot vagy a szénhidrátokat,
akkor jó eséllyel divatdiéta.
Szintén figyelmeztető jel a rituálé:
amikor a diéta arra utasít, hogy csak bizonyos ételeket együnk,
meghatározott kombinációkban,
vagy hogy adott táplálékkiegészítőt válasszunk,
például italt, szeletet vagy port.
Az igazság az, hogy egyszerűen nincs gyors megoldás arra,
hogy tartósan megszabaduljunk a kilóktól.
Nem minden diétaőrület apellál a súlyvesztésre.
Mi a helyzet a szuperételekkel, a tisztító kúrákkal és más megújító megoldásokkal?
A hirdetésekben hangsúlyozzák
az ősi és távoli kultúrákhoz kötött termékek varázsát,
hogy misztikussá tegyék őket a vásárlók számára.
Míg az úgynevezett szuperételek, például az áfonya vagy az acai
valóban ütős tápanyagtartalmúak,
szuper átalakító tulajdonságaikat nagyon is eltúlozzák.
Egészséges kiegészítői a kiegyensúlyozott étrendnek,
mégis gyakran cukros üdítők és gabonapelyhek részeként forgalmazzák,
és így több a negatív tulajdonságuk, mint az előnyük.
Mértékkel a tisztítókúrák is nagyszerűek lehetnek,
mert segíthetnek gyorsan beindítani a fogyást,
és növelhetik a friss gyümölcsök és zöldségek napi adagját.
Tudományos értelemben azonban
még nem mutatták ki, hogy hosszú távú előnyük lenne,
vagy hogy a meglévő természetes folyamatoknál jobban tisztítanák a testet.
Bárhová nézünk,
megoldásokat kapunk arra, hogyan nézhetünk ki jobban,
hogyan lehetünk fittebbek,
vagy hogyan juthatunk előre úgy általában.
Az étel sem kivétel,
de az étkezési tanácsadást legjobb, ha orvosokra és dietetikusokra hagyjuk,
akik tudnak az egyéni sajátosságainkról.
A diéták és hóbortok nem rosszak önmagukban.
Olykor akár jók is lehetnek,
csak nem mindenkinek minden esetben.